রাম কাপুর
রাম কাপুর (জন্ম: ১ সেপ্টেম্বর ১৯৭৩) একজন ভারতীয় অভিনেতা, যিনি চলচ্চিত্র এবং টেলিভিশন ধারাবাহিকে কাজ করেন। তিনি টেলিভিশন ধারাবাহিক কসম সে-এ জয় ওয়ালিয়া এবং বড়ে আচ্ছে লাগতে হ্যায়-এ রাম কাপুর চরিত্রে অভিনয় করে জনপ্রিয়তা অর্জন করেন। তিনি বলিউড চলচ্চিত্র হামশাকালস-এ মামাজি কুনওয়ার অমর নাথ সিং (কেএএনএস), জনি এবং বলবীর, তিনটি চরিত্রে অভিনয় করেছিলেন এবং দ্য ব্যাচেলরেটের উপর ভিত্তি করে আপাতবাস্তব অনুষ্ঠান রাখি কা স্বয়ম্বর উপস্থাপনা করেছিলেন। তিনি সেরা অভিনেতা হিসেবে ৩টি আইটিএ পুরস্কার এবং ৩টি ভারতীয় টেলি পুরস্কার জিতেছেন।